Death by Design (Trailer)
Channel: Salut Drets Acció
Date: 2018-10-23

Els consumidors adoren els seus telèfons intel·ligents, tauletes i portàtils. Hi ha una allau constant de nous aparells al mercat amb promeses de millor connectivitat, entreteniment sense fi i immediatesa informativa. Els números són impactants. El 2020, quatre mil milions de persones tindran un ordinador personal. Cinc mil milions tindran un telèfon mòbil. Però aquesta revolució té un costat fosc, amagat dels consumidors. Sue Williams investiga les interioritats de la indústria electrònica i descobreix com fins i tot els aparells més petits tenen costos mortals per al medi ambient i la salut. Des de les fàbriques més opaques de la Xina a l’alta tecnologia de Silicon Valley, el documental va narrant una història de degradació mediambiental que provoca tragèdies en l’àmbit de la salut i que ens acosta ràpidament a un punt de no retorn entre consumisme i sostenibilitat.